Ihi ass n 29 di Meɣres i yebda wass amenzu n ddurt-agi, ɣef 8 d wezgen n tsebḥit, bdan-tt s ccna n lgira ɣennan s teqbaylit anda rran tajmilt I yimjuhad sumata, syin akin ɛeddan ɣer temzikniyin ama n tugniwin n Ɛmiruc ama n waraten I yeɛnan amjahed, d tkarḍiwen n usideg n tɣiwant tis krad akked d tid n Lzeyer di tallit n Ddeyat 1682-1830, akked d tɣiwanin anda tendeh lgira. Timzikniyin-agi akk sɛant tuɣdet n uḥareb ɣef tgemmi, d ttririt n wazal I tirsind waraten yezan amezruy.